Diari Oficial de la Generalitat Valenciana


Sumari del DOGV 6667, del 09-12-2011 (2011/12699)

Notificació de declaració d'interés comunitari per a la instal·lació d'un centre d'educació infantil. Expedient número DIC-28/2011. València.
---------------------------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12073


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de declaració d'interés comunitari per a la instal·lació d'un centre d'educació infantil. Expedient número DIC-28/2011. València.  
  
 [2011/12171]  
Pel fet d'haver resultat infructuoses les gestions realitzades per a efectuar la notificació dirigida a Amparo Cuquerella Sánchez i Raquel Gámiz Montoya, als domicilis que figuren en la seua sol·licitud de declaració d'interés comunitari per a la instal·lació d'un centre d'educació infantil al polígon 8, parcel·la 54 de Benimàmet, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, s'efectua per aquest edicte  
  
Acte que es notifica:  
«La consellera d'Infraestructures, Territori i Medi Ambient va adoptar, en data 1 de juliol de 2011, la resolució que a continuació es transcriu:  
"Vist l'expedient promogut per Amparo Cuquerella Sánchez i la Raquel Gámiz Montoya, de sol·licitud de declaració d'interés comunitari per a una activitat de centre d'educació infantil al polígon 8, parcel·la 54 de Benimàmet (València).  
  
Antecedents de fet  
Primer. Amb data 16 de maig de 2006 es va presentar en el Registre d'Entrada d'aquesta Conselleria sol·licitud de declaració d'interés comunitari per al centre d'educació infantil El Parc de la Lluna, al camí Nou de Paterna, núm. 205, en Benimamet (València).  
D'acord amb el que disposa l'article 37 de la Llei de Sòl No Urbanitzable, es va sol·licitar informe municipal. Després de l'admissió a tràmit l'expedient es va sotmetre a informació pública. Així mateix, van ser notificades les persones limítrofes i es van sol·licitar informes dels departaments de l'administració central i autonòmica que poden veure's afectats. S'han rebut els informes següents:  
- Conselleria de Benestar Social, de 29 de juny de 2006, que diu que l'assumpte no és de la seua competència.  
- Divisió de Carreteres de la Conselleria d'Infraestructures i Transport, de 30 de juny de 2006, que emet un informe desfavorable per ser insuficient la documentació aportada.  
- Ministeri de Foment, de 28 d'agost de 2006, que indica que la instal·lació es projecta fora de la zona d'influència de la xarxa de carreteres de l'Estat.  
- Conselleria de Cultura, Educació i Esport, de 10 de novembre de 2006, que emet informe favorable.  
- Conselleria d'Agricultura, Pesca i Alimentació, d'11 de desembre de 2006, que indica que la Conselleria no s'oposa a la instal·lació del centre infantil, si bé no té cap relació amb l'activitat agrícola de la parcel·la.  
- L'informe tècnic de l'Ajuntament de València, de 17 de novembre de 2006, indica que l'emplaçament de referència (camí de Paterna 206, en comptes de 205), està qualificat de sòl no urbanitzable protegit. Afig que si bé l'apartat final de l'article 17 de la Llei de Sòl No Urbanitzable estableix la possible realització de les obres i instal·lacions necessàries per a la gestió dels béns de domini públic o dels serveis públics o activitats d'utilitat pública o interés general i per a la minoració dels riscos que en van motivar l'especial protecció, el criteri establit per la Comissió Informativa d'Urbanisme de 27 de març de 2000 dóna cobertura a la implantació d'un servei públic en sòl no urbanitzable protegit, però no a les iniciatives privades en aquest tipus de sòl. En conseqüència, no cabria declaració d'interés comunitari.  
- Conselleria d'Infraestructures i Transport, Divisió de Carreteres de la Direcció General d'Obres Públiques, de 19 de febrer de 2007, que informa que des del punt de vista del planejament viari en l'àmbit autonòmic no s'aprecia inconvenient. Per a altres aspectes, ha de demanar-se informe de la Diputació Provincial per la proximitat de l'actuació a la carretera CV-367, com a organisme titular de la via.  
Segon. Amb data de Registre d'Eixida 16 de gener de 2008, es remet escrit a l'Ajuntament de València, on se sol·licita informe en relació amb la nova redacció de l'article 458.1 del Decret 67/2006, modificat pel Decret 36/2007, que estableix: «quan el planejament vigent establisca zones de protecció la característica essencial de les quals siga l'ús agropecuari, pot entendre's referit, a aquest efecte, al sòl no urbanitzable comú, amb un informe previ de la Conselleria competent en matèria d'agricultura, el qual s'adjunta.»  
  
Tercer. L'Ajuntament de València, el 18 de gener de 2008, emet un nou informe en què ratifica el contingut dels informes de 14 i 17 de novembre de 2006, en els quals s'indica que la qualificació de l'emplaçament és protecció especial horta (PA-1), equiparable a sòl no urbanitzable protegit. Els usos permesos i prohibits pel Pla general de València en la zona de protecció agrícola (PA-1 i PA-2), és a dir, tant per a sòl no urbanitzable protegit com a sòl no urbanitzable comú, s'especifiquen en l'article 4.10 de les normes urbanístiques, i està prohibit, en ambdós casos, l'ús terciari, excepte Tco.1.a (comercial compatible amb habitatge amb superfície de venda no superior a 200 m²). I afig «per tant la novetat establida pel Decret 36/2007, de 13 d'abril, en l'article 458.1 del Reglament d'ordenació i gestió urbanística, no canvia la prohibició d'usos prevista en el PGOU de València per a les zones de protecció agrícola».  
  
Quart. En data 3 de març de 2011 el Servei Territorial d'Urbanisme de València emet un informe desfavorable en relació amb aquesta declaració d'interés comunitari.  
Cinqué. En data 3 de maig de 2011 el Servei de Coordinació Territorial de la llavors Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació, i per tal de determinar els criteris i directrius de política urbanística i de sòl.  
  
  
Fonaments de dret  
Primer. L'expedient ha de resoldre's segons el que estableix l'article 27 i 37 de la Llei 10/2004, de la Generalitat Valenciana, de 9 de desembre, de sòl no urbanitzable, completat amb les normes urbanístiques del Pla General del terme municipal de València.  
Segon. Els terrenys tenen la qualificació de sòl no urbanitzable protegit, protecció especial horta (PA-1).  
Tercer. L'article 32 de la Llei de Sòl No Urbanitzable estableix que la Generalitat intervé en l'autorització d'usos i aprofitaments en sòl no urbanitzable comú, dins dels límits i en les condicions establides en aquesta llei, mitjançant la declaració d'interés comunitari, prèviament a la llicència municipal, en els supòsits previstos en els articles 24 a 27 d'aquesta llei.  
Quart. L'article 4.10 de les normes urbanístiques del Pla general de València estableix com a ús prohibit en la zona de protecció agrícola (PA-1 i PA-2) el terciari, excepte Tco.1 en edificis tradicionals ja existents abans de l'aprovació definitiva d'aquest pla.  
Cinqué. Per a resoldre aquest expedient és competent la consellera d'Infraestructures, Territori i Medi Ambient (Decret 75/2011, de 24 de juny, pel qual s'aprova l'estructura orgànica bàsica de la Presidència i de les conselleries), d'acord amb el que estableix l'article 6.e del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre, això en relació amb els articles 27, 33, 34, 35 i 37 de la Llei de Sòl No Urbanitzable.  
  
Vistos els antecedents i els preceptes legals esmentats i la resta de general i pertinent aplicació, resolc:  
  
Denegar, pels motius exposats, la sol·licitud de declaració d'interés comunitari formulada per Amparo Cuquerella Sánchez i Raquel Gámiz Montoya, per a un centre d'educació infantil, El Parc de la Lluna, al camí Nou de Paterna, núm. 205, a Benimàmet (València).  
  
Contra aquesta resolució, que posa fi a la via administrativa, es pot interposar recurs potestatiu de reposició davant de la consellera d'Infraestructures, Territori i Medi Ambient, en el termini d'un mes comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que considere oportú.»  
Aquesta notificació és transcripció exacta de la resolució original que consta en l'expedient.  
  
València, 27 d'octubre de 2011.- El director general d'Avaluació Ambiental i Territorial: Juan Giner Corell.